सभा को संबोधित करते हुए मुख्य अतिथि पूर्व विधायक डमरुधर पुजारी ने कहा कि जल, जंगल और जमीन का असली मालिक यहां के मूल निवासी आदिवासी हैं। आदिवासी समाज प्रदेश का गौरव है। आज पूरे विश्व में विश्व आदिवासी दिवस मनाया जा रहा है। आदिवासी समाज की एक अपना अलग परंपरा और संस्कृति है। विशेष अतिथि लघु वनोपज के जिला अध्यक्ष भागीरथी मांझी ने कहा कि प्रदेश सरकार अनेक योजनाएं संचालित कर रही हैं। हमें जरूरत है कि पूरी जागरूकता के साथ उन योजनाओं का लाभ उठाएं और समाज के सभी लोगों का सहयोग करें।